इस संबंध में अमरीकी टिप्पणी के बारे में मीडिया द्वारा पूछे जाने पर चीन के विदेश मंत्रालय ने एक वक्तव्य में कहा कि,‘अमरीका इस स्थिति को समझ नहीं रहा है।’वक्तव्य के अनुसार सिल्क रोड का निर्माण एक खुली और संयुक्त पहल है। हम अंतर्राष्‍ट्रीय सहयोग के लिए इस फोरम में सभी देशों के प्रतिनिधियों का स्वागत करते हैं।मंत्रालय ने इसके अलावा अन्य कोई जानकारी नहीं दी। इससे पहले मंत्रालय ने मंगलवार को कहा था कि उत्तर कोरिया इस सम्मेलन में अपने प्रतिनिधि को भेजेगा। इस बारे में और कुछ नहीं बताया गया था।